**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2017** | **2018** | **2019** | **2020** |
| **Príjmy verejnej správy celkom** | 0 | **0** | **189 878** | **195 000** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | 0 | 0 | 189 878 | 195 000 |
| *Rozpočtové prostriedky* | 0 | 0 | 189 878 | 195 000 |
| *EÚ zdroje* | 0 | 0 | 0 | 0 |
| ***- vplyv na obce*** | 0 | 0 | 0 | 0 |
| ***- vplyv na vyššie územné celky*** | 0 | 0 | 0 | 0 |
| ***- vplyv na ostatné subjekty verejnej správy*** | 0 | 0 | 0 | 0 |
| **Výdavky verejnej správy celkom** | **0** | **161 164** | **23 011 058** | **25 692 158** |
| v tom: MPSVR SR/Špecializovaná štátna správa 07E0401 | 0 | 161 164 | 193 552 | 193 552 |
| ***z toho:*** |  |  |  |  |
| ***- vplyv na ŠR*** | 0 | 161 164 | 193 552 | 193 552 |
| *Rozpočtové prostriedky* | 0 | 161 164 | 193 552 | 193 552 |
| *EÚ zdroje* | 0 | 0 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | 0 | 0 | 0 | 0 |
| ***- vplyv na vyššie územné celky*** | 0 | 0 | 0 | 0 |
| ***- vplyv na ostatné subjekty verejnej správy*** | 0 | 0 | 0 | 0 |
| v tom: MPSVR/Náhradná rodinná starostlivosť 07C0501 | 0 | 0 | 6 862 576 | 7 765 276 |
| ***z toho:*** |  |  |  |  |
| ***- vplyv na ŠR*** | 0 | 0 | 6 862 576 | 7 765 276 |
| *Rozpočtové prostriedky* | 0 | 0 | 6 862 576 | 7 765 276 |
| *EÚ zdroje* | 0 | 0 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | 0 | 0 | 0 | 0 |
| ***- vplyv na ostatné subjekty verejnej správy*** | 0 | 0 | 0 | 0 |
| v tom: MPSVR/ Ústavná starostlivosť v štátnych detských domovoch 07C0502 | 0 | 0 | 4 043 970 | 4 043 970 |
| ***z toho:*** |  |  |  |  |
| ***- vplyv na ŠR*** | 0 | 0 | 4 043 970 | 4 043 970 |
| *Rozpočtové prostriedky* | 0 | 0 | 4 043 970 | 4 043 970 |
| *EÚ zdroje* | 0 | 0 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | 0 | 0 | 0 | 0 |
| ***- vplyv na ostatné subjekty verejnej správy*** | 0 | 0 | 0 | 0 |
| v tom: MPSVR/ Ústavná starostlivosť v neštátnych zariadeniach 07C0503 | 0 | 0 | 11 910 960 | 13 689 360 |
| ***z toho:*** |  |  |  |  |
| ***- vplyv na ŠR*** | 0 | 0 | 11 910 960 | 13 689 360 |
| *Rozpočtové prostriedky* | 0 | 0 | 11 910 960 | 13 689 360 |
| *EÚ zdroje* | 0 | 0 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | 0 | 0 | 0 | 0 |
| ***- vplyv na ostatné subjekty verejnej správy*** | 0 | 0 | 0 | 0 |
| **Vplyv na počet zamestnancov** | **0** | **8** | **212** | **212** |
| ***- vplyv na ŠR*** | **0** | **8** | **212** | **212** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **72 000** | **2 005 440** | **2 005 440** |
| ***- vplyv na ŠR*** | **0** | **72 000** | **2 005 440** | **2 005 440** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **0** | **0** | **0** | **0** |
| v tom: MPSVR SR/Sociálna inklúzia | 0 | 0 | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **161 164** | **23 011 058** | **25 692 158** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Vládny návrh zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony predpokladá negatívny vplyv na štátny rozpočet. Rozpočtové krytie nie je zabezpečené v rámci návrhu rozpočtu kapitoly Ministerstva práce, sociálnych vecí a rodiny Slovenskej republiky na roky 2018 až 2020. Finančné dopady sú nevyhnutné najmä na zabezpečenie dobrovoľných pobytových opatrení a zavedenie výkonu opatrení ambulantnou a terénnou formou v zariadeniach sociálnoprávnej ochrany detí a sociálnej kurately. Pri zavádzaní zmien sa budeme uchádzať o podporu Operačného programu Ľudské zdroje. Súčasťou vládneho návrhu zákona je aj novela zákona č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov, ktorej cieľom je zvýšenie príspevkov na dieťa v náhradnej starostlivosti. Vládny návrh predpokladá negatívny vplyv na štátny rozpočet.

**2.2. Popis a charakteristika návrhu**

**2.2.1. Popis návrhu:**

Akú problematiku návrh rieši? Kto bude návrh implementovať? Kde sa budú služby poskytovať?

V čl. I sa novelizuje zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. Cieľom vládneho návrhu zákona je zvýšenie dostupnosti rôznych foriem odbornej pomoci ohrozeným deťom a rizikovým rodinám s deťmi zameraných na podporu plnenia funkcií rodiny a pokračovanie v procese deinštitucionalizácie náhradnej starostlivosti s dôrazom na rozvoj odbornej pomoci zameranej na zotrvanie detí v starostlivosti ich rodičov resp. na návrat detí do starostlivosti ich rodičov. Na tento účel je potrebné:

* definovať deliacu líniu medzi „ochranou“ (orgán sociálnoprávnej ochrany detí a sociálnej kurately) a „pomocou“ (sieť pomoci a podpory koncentrovaná do zariadení sociálnoprávnej ochrany detí a sociálnej kurately),
* zmeniť filozofiu zariadení, o.i. prispôsobením podmienok v zariadeniach tak, aby v plnej miere sanovali potrebu výkonu odbornej pomoci a služieb pre deti a ich rodiny ambulantnou a terénnou formou, a tiež pobytovou formou na báze dobrovoľnosti (vrátane opatrení na pomoc deťom týraným a sexuálne zneužívaným a resocializácie drogovo a inak závislých detí a plnoletých) - dnešné detské domovy, krízové strediská a resocializačné strediská sa pretransformujú do nového multifunkčného druhu zariadenia – Centra pre deti, ich rodiny a plnoletých pri jednoznačnom zachovaní zásad, na ktorých je postavené zabezpečenie výkonu súdnych rozhodnutí v zaradeniach,
* koncentrovať zriaďovateľskú pôsobnosť zariadení do štátnej správy – Ústredie práce, sociálnych vecí a rodiny (ďalej len „Ústredie“), s možnosťou (nie povinnosťou) zriaďovania pre samosprávu a tretí sektor (krízové strediská budú mať možnosť, vzhľadom na ich aktuálne nejednoznačné zameranie, rozhodnúť sa, či budú pokračovať ako zariadenia sociálnych služieb alebo ako zariadenia sociálnoprávnej ochrany detí a sociálnej kurately; resocializačné strediská vzhľadom na ich jednoznačný charakter ako i predpokladané zameranie centra takúto možnosť nebudú mať),
* celkovo zlepšiť kvalitu vykonávania opatrení v zariadeniach (napr. stanovením a precizovaním personálnych, priestorových a iných podmienok výkonu),
* zmeniť financovanie ambulantných/terénnych opatrení a dobrovoľných pobytov (prostredníctvom Ústredia) a zabezpečiť nielen dostupnosť opatrení ale tiež kvalitu výkonu (adresnosť financovania podľa potrieb detí a rodín v územných obvodoch jednotlivých orgánov sociálnoprávnej ochrany detí a sociálnej kurately).

Na podporu zavádzania zmien sa bude MPSVR SR (Ústredie a zariadenia) uchádzať aj o podporu z Operačného programu Ľudské zdroje a z Integrovaného regionálneho operačného programu prostredníctvom národných projektov a dopytovo - orientovaných výziev.

V čl. III sa navrhujú zmeny a doplnenia zákona č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov. Cieľom novely zákona je podporiť proces deinštitucionalizácie a zmeny navrhované v čl. I aj zlepšením finančných podmienok náhradnej starostlivosti a to :

1. Úprava sumy opakovaného príspevku dieťaťu oproti súčasnému stavu diferencovane podľa veku dieťaťa a to na úroveň úhrady výdavkov na dieťa v profesionálnej rodine v zmysle vyhlášky č. 643/2008 Z. z.. Účelom tejto úpravy je posilnenie finančnej podpory náhradnej starostlivosti o dieťa opakovaným príspevkom dieťaťu, aby čo najviac detí vyrastalo v rodinnom prostredí. Navrhovaná výška opakovaného príspevku dieťaťu je vo veku do 10 rokov 184,90 eur, na dieťa vo veku od 10 do 15 rokov veku 212,60 eur a na dieťa nad 15 rokov veku 231,10 eur. V súčasnosti je výška príspevku jednotná pre každé dieťa v náhradnej rodinnej starostlivosti 139,09 eur.
2. Rozšírenie okruhu oprávnených osôb pre nárok na opakovaný príspevok náhradnému rodičovi o náhradných rodičov, ktorí majú dieťa zverené do náhradnej osobnej starostlivosti a nie sú jeho príbuzným v priamom rade. Cieľom predmetného opatrenia je podpora zvýšenia záujmu náhradných rodičov o náhradnú osobnú starostlivosť o deti.
3. Z dôvodu administratívneho a legislatívno-technického zjednodušenia sa navrhuje sumy príspevkov vyjadriť ako násobok životného minima nezaopatreného dieťaťa podľa § 2 písm. c) zákona č. 601/2003 Z. z. o životnom minime a ich zaokrúhľovanie na desaťeurocentov nahor. V súvislosti s vládnym návrhom nebude nutné pre úpravu súm príspevkov na podporu náhradnej starostlivosti o dieťa vydávať Opatrenie Ministerstva práce, sociálnych vecí a rodiny, ale automaticky so zvýšením súm životného minima sa zvýšia aj sumy príspevkov na podporu náhradnej starostlivosti o dieťa.

.......................................................................................................................................................

**2.2.2. Charakteristika návrhu:**

zmena sadzby

zmena v nároku

nová služba alebo nariadenie (alebo ich zrušenie)

X kombinovaný návrh

iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **2017** | **2018** | **2019** | **2020** |
| Priemerný ročný počet klientov, pre ktorých sa vykonávajú opatrenia sociálnoprávnej ochrany detí a sociálnej kurately pobytovou formou na základe dohody | 0 | 0 | 1 580 | 1 600 |
| Priemerný ročný počet klientov, pre ktorých sa vykonávajú opatrenia sociálnoprávnej ochrany detí a sociálnej kurately pobytovou formou za účelom zabezpečenia resocializácie | 0 | 0 | 550 | 600 |
| Priemerný ročný počet rodín, ktorým zariadenia poskytnú odbornú pomoc ambulantnou formou | 0 | 0 | 2 600 | 2 700 |
| Priemerný mesačný počet poberateľov jednorazového príspevku pri zverení do náhradnej rodinnej starostlivosti (deti) | 0 | 0 | 76 | 78 |
| Priemerný mesačný počet poberateľov jednorazového príspevku pri zániku náhradnej rodinnej starostlivosti (deti) | 0 | 0 | 50 | 50 |
| Priemerný mesačný počet poberateľov opakovaného príspevku dieťaťu v náhradnej rodinnej starostlivosti (deti) | 0 | 0 | 8 339 | 8 381 |
| Počet detí, na ktoré sa vypláca opakovaný príspevok dieťaťu vo veku do 10 rokov | 0 | 0 | 3 133 | 3 149 |
| Počet detí, na ktoré sa vypláca opakovaný príspevok dieťaťu vo veku od 10 do 15 rokov | 0 | 0 | 2 984 | 2 999 |
| Počet detí, na ktoré sa vypláca opakovaný príspevok dieťaťu vo veku nad 15 rokov | 0 | 0 | 2 222 | 2 233 |
| Priemerný mesačný počet poberateľov opakovaného príspevku náhradnému rodičovi | 0 | 0 | 1 256 | 1 267 |
| Priemerný mesačný počet poberateľov zvýšeného opakovaného príspevku náhradnému rodičovi | 0 | 0 | 53 | 53 |
| Priemerný mesačný počet poberateľov osobitného opakovaného príspevku náhradnému rodičovi | 0 | 0 | 59 | 62 |
| Rozšírenie počtu poberateľov opakovaného príspevku náhradnému rodičovi ( ktorí nie sú príbuznými v priamom rade) | 0 | 0 | 350 | 400 |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

K čl. I :

**1.** Za účelom vytvorenia a udržania dostatočnej siete pobytových miest, ako aj v záujme nenavršovania celkových pobytových kapacít (na zabezpečenie výkonu súdnych rozhodnutí a dobrovoľných pobytov pre deti a pre ich rodičov) sa navrhuje jednoznačne určiť počet miest, ktoré je pre ten ktorý rok potrebné zabezpečiť, percentuálnym vyjadrením potrebných kapacít z celkového počtu detskej populácie v Slovenskej republike. Zabezpečenie dostatočnej siete pobytových miest v zariadeniach a ich financovanie bude v pôsobnosti Ústredia. Na základe vývoja počtu miest v zariadeniach - dnešných detských domovoch a krízových strediskách sa navrhuje stanoviť počet miest na úrovni 0,55% z celkového počtu detskej populácie v Slovenskej republike. To znamená mať sieť s kapacitou 5820 miest (0,55% z 1 058 914 – celková populácia detí v SR v roku 2016). Po odpočítaní potreby miest na existujúce súdne rozhodnutia (cca 5 280 miest) je potrebné zabezpečiť a  udržať 540 miest pre deti a cca 250 miest pre ich rodičov (počet rodičov je daný kvalifikovaným odhadom, nakoľko tento druh odbornej pomoci nebol, za navrhovaných podmienok v zákone, doposiaľ vykonávaný) na výkon opatrení pobytovou formou na základe dohody. Východisková hodnota pre výpočet výdavkov je suma zodpovedajúca výške priemerných bežných výdavkov určených na miesto v detských domovoch a v detských domovoch pre maloletých bez sprievodu za **rok 2016, ktorá je** vo výške 12 838 €. 540 miest x 12 838 eur = 6 932 520 eur. Zároveň sa bude určovať aj úhrada za pobyt takéhoto dieťa, ktorá sa bude odvíjať od výšky prídavku na dieťa (prepočtom podielu na počet dní v zariadení), čo by pri plne využitej kapacite a predpokladu 100% hradenia úhrady predstavovalo ročný príjem maximálne vo výške 152 400 eur. Reálne pri priemernej obsadenosti a priemernej úspešnosti vymoženia úhrady (cca 70%) je možné predpokladať úhrady vo výške 106 680 eur.

Pre výpočet vytvorenia a udržania 250 miest pre rodičov detí, keďže nejde o sanovanie bývania ale o podporu odbornej práce s rodinou, sa suma finančného príspevku na miesto pre plnoletú fyzickú osobu určuje vo výške 10% zo sumy určenej na dieťa - 1 283,8 eur x 250 miest/osôb = 320 950 eur. Zároveň bude stanovená mesačná úhrada rodičovi vo výške 20% sumy životného minima na plnoletú fyzickú osobu (39,618 eur x 12 mesiacov x 250 miest/osôb), čo by pri plne využitej kapacite a predpokladu 100% hradenia úhrady predstavovalo ročný príjem maximálne vo výške 118 854 eur. Reálne pri priemernej obsadenosti a priemernej úspešnosti vymoženia úhrady (cca 70%) je možné predpokladať úhrady vo výške 83 198 eur.

Celkové výdavky sú vo výške 7 253 470 eur a  príjmy budú v maximálnej výške 189 878 eur.

V súčasnosti nie je možné kvantifikovať presný počet miest určených na dobrovoľné pobyty v centrách zriadených Ústredím, a tiež nie je možné určiť koľko miest bude Ústredie zabezpečovať (poskytnutím finančného príspevku) v neštátnych – akreditovaných centrách. Presnú kvantifikáciu bude možné poskytnúť až ku koncu roku 2018. Predpokladáme však, že Ústrediu sa podarí v centrách pre deti, ich rodiny a plnoletých vo svojej zriaďovateľskej pôsobnosti (ďalej len „štátne centrá“) vytvoriť 300 pobytových miest pre tzv. dobrovoľné pobyty deti (odborná pomoc po dohode s rodičom na základe odporúčania orgánu sociálnoprávnej ochrany detí a sociálnej kurately) a 150 dobrovoľných pobytových miest pre rodičov. V praxi sa jedná o vytvorenie minimálne 30 skupín, na ktoré je potrebné vyčleniť finančné prostriedky:

* personálne zabezpečenie: zamestnanci skupín (30 skupín x 6 zamestnancov = 180 zamestnancov a posilnenie odborného tímu o 12 sociálnych pracovníkov a 12 psychológov; spolu 204 zamestnancov s priemerným platom 780 eur na mesiac na dobrovoľné pobyty), celkové mzdové náklady aj s odvodmi sú vo výške 2 576 789 eur,
* tovary a služby vo výške 1 031 181 eur (cca 40% zo mzdových nákladov),
* kapitálové výdavky vo výške 436 000 eur (najmä zabezpečenie a úpravu priestorov, zakúpenie motorových vozidiel).

SPOLU: 4 043 970 eur

Predpokladáme, že Ústredie bude musieť zabezpečiť 240 dobrovoľných pobytových miest pre deti a 100 dobrovoľných pobytových miest pre rodičov v „neštátnych“ centrách. Na zabezpečenie miest sú potrebné finančné prostriedky:

* 240 miest x 12 838 eur na miesto na rok = 3 081 120 eur,
* 100 miest x 1 283,8 eur na miesto na rok = 128 380 eur.

Spolu: 3 209 500 eur (z toho na bežné transfery (kategória 640): 2 888 550 eur a na kapitálové transfery (kategória 720): 320 950 eur)

**2.** Za účelom vytvorenia a udržania dostatočnej siete pobytových miest na vykonávanie resocializačných programov pre deti a plnoletých, ako aj v záujme nenavršovania celkových pobytových kapacít na resocializačné programy (na resocializačné programy na dobrovoľnej báze pre deti a pre plnoleté fyzické osoby a na resocializačné programy pre deti na základe súdnych rozhodnutí) sa navrhuje jednoznačne určiť počet miest, ktoré je pre ten ktorý rok potrebné zabezpečiť na vykonávanie resocializačného programu v zariadeniach - dnešných resocializačných strediskách pre drogovo a inak závislých percentuálnym vyjadrením potrebných kapacít z celkovej populácie v Slovenskej republike (prevažná časť klientely sú plnoleté fyzické osoby). Na základe vývoja v počte miest v dnešných resocializačných strediskách sa navrhuje stanoviť počet miest na úrovni 0,01% z celkovej populácie v Slovenskej republike, to znamená mať sieť cca 540 miest určených na vykonávanie resocializačných programov. Vytvorenie, resp. zabezpečenie dostatočnej siete takýchto pobytových miest v zariadeniach a ich financovanie bude v pôsobnosti Ústredia. Po odpočítaní potreby miest na súdne rozhodnutia, ktoré sú v súčasnosti finančne kryté, je potrebné zabezpečiť 470 miest na dobrovoľné pobyty.

Východisková hodnota pre výpočet je suma zodpovedajúca výške priemerných bežných výdavkov určených na miesto v detských domovoch a v detských domovoch pre maloletých bez sprievodu za **rok 2016, ktorá je** vo výške 12 838 €. 470 miest x 12 838 eur = 6 033 860 eur. Za výkon opatrení sa bude plnoletým fyzickým osobám stanovovať úhrada odvíjajúca sa od výšky pomoci v hmotnej núdzi (priemerná výška úhrady cca 64,7 eur na klienta na jeden mesiac). Výpočet: 64,7 eur x 470 klientov x 12 mesiacov = 364 908 eur. Celkové výdavky sú vo výške 6 033 860 eur (z toho na bežné transfery (kategória 640): 5 430 474 eur a na kapitálové transfery (kategória 720): 603 386 eur) a  príjmy budú v maximálnej výške 364 908 eur. Príjmy však budú príjmami samosprávnych a neštátnych subjektov.

V prípade, že MPSVR SR získa finančné prostriedky, ktoré si uplatňuje v rámci priorít bude táto časť vplyvov prehodnotená.

**3.** Navrhuje sa zákonom stanoviť aj mechanizmus zabezpečenia výkonu opatrení ambulantnou a terénnou formou a tzv. ambulantných výchovných opatrení (rozhodnutie súdu alebo orgánu sociálnoprávnej ochrany detí a sociálnej kurately) v zariadeniach – centrách pre deti, ich rodičov a plnoletých. Keďže ide o nový prístup v oblasti, stanovenie potreby sa odvíja od počtu rodín v strednej a nízkej miere ohrozenia detí z praxe úradov práce, sociálnych vecí a rodiny – 3650-3700 rodín (osobitne z praxe rodinných asistentov). Je možné identifikovať potrebu intenzívnej práce s cca 50 až 70% týchto rodín – cca 2 600 rodín (rôzne prípady od zložitých rodičovských konfliktov až po prípady zanedbávania starostlivosti o deti). V tomto prípade sa navrhuje, aby potreba ku konkrétnym prípadom bola riešená cez počet hodín odbornej práce. V prepočte je potrebné cca 120 hodín na prácu s jednou rodinou (určiť presný počet hodín bez skúsenosti nie je možné, je možné predpokladať rozdiely v počtoch hodín na jednotlivé prípady/rodiny). 2 600 rodín x 120 hodín práce = 312 000 hodín práce s rodinou ročne ambulantnou formou. Úhrada jednej hodiny práce je vyjadrená násobkom priemernej mesačnej nominálnej mzdy za predchádzajúci rok, ktorú zverejňuje Štatistický úrad Slovenskej republiky. V roku 2016 bola priemerná mesačná nominálna mzda zamestnanca hospodárstva SR v roku 2016 dosiahla 912 eur. Cena hodiny práce je stanovená ako 2,5 násobok jednej hodiny z priemernej mesačnej nominálnej mzdy zamestnanca, čo je 14,25 eur (to by bola suma na rok 2017). V stanovenom násobku priemernej mesačnej mzdy sú zohľadnené okrem mzdy aj preddavky na nemocenské poistenie, zdravotné poistenie, sociálne poistenie, odvody zamestnávateľa, materiálno-technické vybavenia, zabezpečenie priestorov, náklady spojené s cestovaním za klientom a komunikáciou s klientom, náklady súvisiace s poistením (zodpovednosť za škodu), supervízia a ďalšie nevyhnutné výdavky ako napríklad vzdelávanie .

Výpočet 312 000 hodín práce x 14,25 eur = 4 446 000 eur. V prvom roku nábehu nového systému predpokladáme 60% nábeh nového systému (2 667 600 eur) a v roku 2020 predpokladáme 100% využitie (4 446 000 eur).

Časť výkonu opatrení ambulantnou/terénnou formou a amlulantných výchovných opatrení bude zabezpečená v „štátnych“ centrách zriadených Ústredím. Za účelom zabezpečenia týchto foriem výkonu opatrení bude potrebné personálne posilniť „štátne centrá“ najmä presunom existujúcich projektových zamestnancov z oddelení SPODaSK úradov práce, sociálnych vecí a rodiny (283 osôb). Na podporu zavedenia nových opatrení sa využijú plánované zdroje OP ĽZ v rámci podpory deinštitucionalizácie náhradnej starostlivosti. Potrebu ambulantného/terénneho výkonu opatrení vrátane ambulantných výchovných opatrení bude môcť Ústredie zabezpečovať aj „neštátnymi“ centrami. Ústredie bude postupovať podľa nasledovného vzorca: spracuje potreby jednotlivých úradov PSVR, ktoré budú vyjadrené v hodinách odbornej práce. Následne určí počet hodín výkonu jednotlivých opatrení, ktoré zabezpečia  štátne centrá a určí počet hodín výkonu jednotlivých opatrení, ktoré budú zabezpečené v neštátnych centrách.

**4**. Podľa návrhu novely budú musieť zamestnanci, ktorí prichádzajú do kontaktu s deťmi, pre ktoré sú vykonávané opatrenia pobytového charakteru o.i. spĺňať predpoklad psychickej spôsobilosti nielen pri prijatí do zamestnania ale aj počas trvania zamestnania. Je potrebné zabezpečiť, o.i. aj z dôvodu finančnej náročnosti iných spôsobov, sebestačnosť vykonávania psychologických vyšetrení. Navrhuje sa preto utvoriť na Ústredí špecializovanú pracovnú pozíciu psychológa, ktorý bude realizovať psychologické vyšetrenia budúcich a existujúcich zamestnancov centier (pre štátne centrá  s ponukou pre neštátne centrá, cca 4 500 zamestnancov). Od účinnosti zákona (1. apríla 2018) predpokladáme vytvorenie 8 pracovných pozícií – psychológov (1 psychológ na 1 kraj), pričom priemerná hrubá mzda je vo výške 1 000 eur a odvody zamestnávateľa vo výške 349,5 eur. Výpočet 8 osôb x 1349,5 eur (cena práce) x 9 mesiacov = 97 164 eur na rok. Zároveň bude potrebné zaobstarať materiálno – technické zabezpečenie pre psychológov (psychologické testy, PC + multifunkčné zariadenia, kancelárske potreby, priestory, priebežné vzdelávanie a pod.) 8 osôb x 8 000 eur ročne = 64 000 eur. Celkové výdavky na rok 2018 sú vo výške 161 164 eur a ďalšie roky vo výške 193 552 eur.

K čl. III

Vládny návrh bude mať negatívny vplyv na štátny rozpočet od 1. januára 2019 vo výške cca 6,14 mil. eur z dôvodu úpravy výšky opakovaného príspevku dieťaťu, vo výške cca 700 tis. eur z dôvodu rozšírenia okruhu oprávnených osôb na nárok na opakovaný príspevok náhradnému rodičovi o náhradných rodičov, ktorí majú dieťa zverené do náhradnej osobnej starostlivosti a vo výške cca 23,3 tis. eur z dôvodu zmien v ostatných príspevkoch. Vplyv na štátny rozpočet v roku 2019 predstavuje spolu sumu cca 6,86 mil. eur.

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2017** | **2018** | **2019** | **2020** |
| **Daňové príjmy (100)1** |  |  |  |  |  |
| **Nedaňové príjmy (200)1** |  |  | **189 878** | **195 000** |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **0** | **0** | **189 878** | **195 000** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2017** | **2018** | **2019** | **2020** |
| **Bežné výdavky (600)** |  | **161 164** | **21 650 722** | **24 331 822** |  |
| Mzdy, platy, služobné príjmy a ostatné osobné vyrovnania (610) |  | 72 000 | 2 005 440 | 2 005 440 |  |
| Poistné a príspevok do poisťovní (620) |  | 25 164 | 700 901 | 700 901 |  |
| Tovary a služby (630)2 |  | 64 000 | 1 095 181 | 1 095 181 |  |
| Bežné transfery (640) |  | 0 | 17 849 200 | 20 530 300 |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  | **1 360 336** | **1 360 336** |  |
| Obstarávanie kapitálových aktív (710)2 |  |  | 436 000 | 436 000 |  |
| Kapitálové transfery (720)2 |  |  | 924 336 | 924 336 |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **0** | **161 164** | **23 011 058** | **25 692 158** |  |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

24 331

Tabuľka č. 5

|  |  |  |  |  |  |  |  |
| --- | --- | --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | | **poznámka** | |
| **2017** | **2018** | **2019** | | **2020** |
| **Počet zamestnancov celkom** | **0** | **8** | **212** | | **212** |  | |
| **z toho vplyv na ŠR** |  | **8** | **212** | | **212** |  | |
| **Priemerný mzdový výdavok (v eurách)** |  | **1 000** | **788** | | **788** |  | |
| **z toho vplyv na ŠR** |  | 1 000 | 788 | | 788 |  | |
| **Osobné výdavky celkom (v eurách)** | **0** | **97 164** | **2 706 341** | | **2 706 341** |  | |
| **Mzdy, platy, služobné príjmy a ostatné osobné vyrovnania (610)** |  | 72 000 | 2 005 440 | | 2 005 440 |  | |
| **z toho vplyv na ŠR** |  | 72 000 | 2 005 440 | | 2 005 440 |  | |
| **Poistné a príspevok do poisťovní (620)** |  | 25 164 | 700 901 | | 700 901 |  | |
| **z toho vplyv na ŠR** |  | 25 164 | 700 901 | | 700 901 |  | |
|  |  |  |  | |  |  | |
| **Poznámky:** |  |  |  | |  |  | |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).  Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. | | | | | |  | |
| Kategórie 610 a 620 sú z tejto prílohy prenášané do príslušných kategórií prílohy „výdavky“. | | | |  |  | |  |